# Sydney Pollack

Sydney Pollack (Lafayette, Indiana, 1 de juliol de 1934 - Los Angeles, 26 de maig de 2008) fou un actor, director i productor de cinema estatunidenc. Va guanyar l'Oscar al millor director per la pel·lícula Out of Africa, que en va guanyar set.

## Biografia

Va néixer a Lafayette (Indiana), en el si d'una família jueva d'immigrants russos. Els seus pares es van separar quan era nen; la mare era alcohòlica i va morir amb 37 anys. Quan va acabar l'escola secundària als 17 anys, es va traslladar a Nova York per prosseguir la seva carrera teatral. Pollack va estudiar actuar amb Sanford Meisner a la Neighborhood Playhouse School of Theatre del 1952–54.
De 1954 a 1960 va estudiar i va ensenyar interpretació i va intervenir en diversos muntatges de Broadway. De 1960 a 1965 va dirigir més de 80 espectacles de televisió i va guanyar diversos premis Emmy. Després d'un irregular començament com a director de cinema, va ser nominat a l'Oscar el 1969 per They Shoot Horses, Don't They?, també premiada en els festivals de Cannes, Brussel·les, i Belgrad. Va realitzar diverses pel·lícules protagonitzades per Robert Redford, entre elles Jeremiah Johnson (1972), amb la qual va obtenir un gran èxit de crítica que es repetiria al film Tal com érem (1973).
En la dècada de 1980 va destacar amb Sense malícia (1981), amb Paul Newman, i Tootsie (1982), amb Dustin Hoffman, pel·lícula que va obtenir 10 nominacions a l'Oscar. El 1985 va guanyar aquest guardó per la direcció de Out of Africa, protagonitzada per Robert Redford i Meryl Streep. Altres pel·lícules de la seva filmografia són Yakuza (1974), The electric horseman (1979), The Firm (1993) i Capricis del destí (1999). Com a actor ha intervingut en un gran nombre de produccions, com la mateixa Tootsie, Marits i mullers (1992, de Woody Allen) o Eyes Wide Shut (1999, de Stanley Kubrick).
Pollack va morir la matinada del 26 de maig de 2008 a la ciutat estatunidenca de Los Angeles a causa d'un càncer a l'edat de 73 anys.

## Filmografia
### Director

* 1961: The Defenders (TV)
* 1961: Ben Casey (TV)
* 1962: Suspicion (TV)
* 1963: The Fugitive (TV) (un episodi)
* 1963: Bob Hope Presents the Chrysler Theatre (TV) (tres episodis)
* 1963: Kraft Suspense Theatre (TV) (dos episodis)
* 1965: The Slender Thread
* 1966: Propietat condemnada
* 1968: Els caçadors de cabelleres (The Scalphunters)
* 1968: El nedador (The swimmER)
* 1969: La fortalesa (Castle Keep)
* 1969: They Shoot Horses, Don't They?
* 1972: Jeremiah Johnson
* 1973: Tal com érem (The Way We Were)
* 1975: Yakuza (The Yakuza)
* 1975: Els tres dies del Còndor (Three Days of the Condor)
* 1977: Bobby Deerfield
* 1979: The Electric Horseman
* 1981: Sense malícia (Absence of Malice)
* 1982: Tootsie
* 1985: Out of Africa
* 1990: Havana
* 1993: The Firm
* 1995: Sabrina
* 1999: Capricis del destí (Random Hearts)
* 2005: The Interpreter
* 2005: Sketches of Frank Gehry

### Actor

* 1962: War Hunt de Denis Sanders
* 1982: Tootsie de Sydney Pollack
* 1992: El joc de Hollywood de Robert Altman
* 1992: Marits i mullers (Husbands and Wives) de Woody Allen
* 1999: Eyes Wide Shut de Stanley Kubrick
* 1999: Capricis del destí (Random Hearts) de Sydney Pollack
* 2005: The Interpreter de Sydney Pollack
* 2006: Fauteuils d'orchestre de Danièle Thompson
* 2007: Michael Clayton de Tony Gilroy

### Productor

* 1999: The Talented Mr. Ripley d'Anthony Minghella
* 2006: Breaking and entering d'Anthony Minghella

## Premis

Oscar
| Any | Categoria | Pel·lícula | Resultat |
| 1969 | Oscar al millor director | They Shoot Horses, Don't They? | Candidat |
| 1982 | Oscar a la millor pel·lícula | Tootsie | Candidat |
| 1982 | Oscar al millor director | Tootsie | Candidat |
| 1985 | Oscar a la millor pel·lícula | Out of Africa | Guanyador |
| 1985 | Oscar al millor director | Out of Africa | Guanyador |
| 2007 | Oscar a la millor pel·lícula | Michael Clayton | Candidat |
| 2007 | Oscar al millor director | Tony Gilroy | Candidat |
Premi Globus d'Or
| Any | Categoria | Pel·lícula | Resultat |
| 1970 | Globus d'Or al millor director | They Shoot Horses, Don't They? | Candidat |
| 1983 | Globus d'Or al millor director | Tootsie | Candidat |
Festival Internacional de Cinema de Berlín
| Any | Categoria | Pel·lícula | Resultat |
| 1982 | Os d'Or | Sense malícia | Candidat |
| 1982 | Honorable Mention | Sense malícia | Guanyador |
Festival Internacional de Cinema de Canes
| Any | Categoria | Pel·lícula | Resultat |
| 1972 | Palma d'Or | Jeremiah Johnson | Candidat |
David di Donatello
| Any | Categoria | Pel·lícula | Resultat |
| 1986 | Millor pel·lícula estrangera | Out of Africa | Guanyador |
| 1976 | David especial | Els tres dies del còndor | Guanyador |

## Referències

* ↑ McLellan, Dennis. «Prolific director known for A-list casts» (en anglès), 27-05-2008. [Consulta: 24 desembre 2021].
* ↑ «The 58th Academy Awards (1986) Nominees and Winners». oscars.org. [Consulta: 16 octubre 2011].
* ↑ «NY Times: Out of Africa». NY Times. Arxivat de l'original el 2012-02-17. [Consulta: 1r gener 2009].
* ↑ MacNab, Geoffrey «The secret of my success?». The Guardian [London, UK], 14-08-2002 [Consulta: 29 maig 2008].
* ↑ McLellan, Dennis «Sydney Pollack: 1934–2008, Prolific director known for A-list casts». Los Angeles Times, 27-05-2008 [Consulta: 29 maig 2008].
* ↑ Macnab, Geoffrey «Sydney Pollack, film director revered by stars, dies aged 73». The Independent [London, UK], 28-05-2008 [Consulta: 29 maig 2008].
* ↑ S'ha mort el director, productor i actor Sidney Pollack, Vilaweb, 27 de maig 2008.

## Enllaços externs

* Existentiality of Pollack Arxivat 2007-10-16 a Wayback Machine. (italià)
* Sydney Pollack News Arxivat 2008-05-15 a Wayback Machine.(anglès)